**שאלות נפוצות בנושא קבלה לתואר שני שנה"ל תש"פ**

המחלקה מארגנת בכל שנה יום פתוח. השנה היום הפתוח יתקיים בתאריך 23.12.18 פרטים בקישור הבא: https://psychology.biu.ac.il/node/1616

מומלץ לסטודנטים להגיע ליום הפתוח על מנת לקבל מידע ישיר מראשי המגמות על תהליך הקבלה והלימודים. המחלקה לא תטפל בתיקים של מועמדים שאינם עומדים בתנאי הקבלה הנדרשים.

**אילו טפסים יש לשלוח למזכירות המחלקה ואילו לוועדה לתואר שני?
מזכירות המחלקה:**

**למגמות: קלינית מבוגר, קלינית ילד, שיקומית קלינית**

1. המלצה אחת מהשדה, המלצה אחת אקדמית.
* המלצה אחת לפחות תגיע למזכירות **לא יאוחר מהתאריך 20.2.19.**
* המלצה שניה תגיע למזכירות לכל המאוחר עד ה- 1.3.19
1. שאלונים – יש למלא שאלון טיפולי, שאלון אישי ושאלון מחקרי ולשלוח את השאלונים הטיפוליים והמחקריים עד 20.2.19.
* בשאלון המחקרי – יש להשיב על השאלה האחרונה, באנגלית.
1. תמונת פספורט.
2. צילום ספח מבחן המתא"ם (לצרף למעטפה שבה ישלח השאלון האישי).

**למגמה חברתית-ארגונית**

1. שתי המלצות אקדמאיות
* המלצה אחת לפחות תגיע למזכירות לא יאוחר מהתאריך 20.2.18.
* המלצה שניה תגיע למזכירות לכל המאוחר עד התאריך 1.3.19.
1. טופס קורות חיים (נמצא באתר המחלקה)
2. תמונת פספורט
3. צילום ספח בחינת המתא"ם

**למגמה פסיכולוגיה קוגניציה, רגש ומוח**

1. שתי המלצות אקדמאיות.

• המלצה אחת לפחות תגיע למזכירות לא יאוחר מהתאריך 20.2.19.

• המלצה שניה תגיע למזכירות לכל המאוחר עד התאריך 1.3.19.

1. טופס קורות חיים (נמצא באתר המחלקה).
2. תמונת פספורט.
3. קורות חיים סטנדרטיים.

**וועדה לתואר שני**

1. ההרשמה מקוונת. הלינק להרשמה: http://graduate-school.biu.ac.il/node/622
2. עותק אחד של גיליון ציונים מקורי ורשמי.
3. עותק אחד של אישור זכאות לתואר רשמי ומקורי.
4. צילום תעודת זהות.
5. דף קורות חיים סטנדרטיים (כמו למקום עבודה).
6. אישור על תשלום דמי פניה.
7. מועמדים של מדעי ההתנהגות מתבקשים להעביר שני גיליונות ציונים נפרדים - גיליון ציונים של פסיכולוגיה כולל ממוצע משוקלל , גיליון ציונים של תחומים אחרים כולל ממוצע משוקלל .
8. סטודנטים שסיימו תואר ראשון באוניברסיטת בר אילן, לא צריכים להגיש גיליון ציונים.

**מה הנוהל לגבי צירוף גיליון ציונים ?**

מי שלא למד פסיכולוגיה באוניברסיטת בר-אילן מתבקש לצרף אישור ציונים מהמוסד בו הוא למד. האישור חייב לכלול את כל הציונים, כולל ציוני סמסטר א' של שנת הלימודים הנוכחית. כמו כן יש להמציא ממוצע משוקלל זמני בנפרד לכל אחד מחוגי הלימוד של המועמד. דרישה זו תקפה גם לגבי תלמידים אשר משפרים ציונים.

* לגבי סטודנטים מאוניברסיטת בר-אילן - גיליון הציונים יצורף על ידי הוועדה לתואר שני.
* למועמדים מאוניברסיטאות אחרות, במידה ויש עדכוני ציונים, באחריות הסטודנט לוודא העברת העדכון ע"י המחלקה, לא יאוחר מהמועד שנקבע בלו"ז של אותה שנה.

סטודנטים הלומדים מדעי ההתנהגות מתבקשים להעביר 2 גיליונות ציונים: פסיכולוגיה (כולל ממוצע משוקלל זמני), גיליון ציונים של התחומים האחרים. (כולל ממוצע משוקלל זמני).
תיק מועמד ללא גיליונות ציונים נפרדים לא ידון.

**שאלות בנושא מתא"ם**

**האם ניתן להתקבל למסלולי הפסיכולוגיה השונים ללא מבחן מתא"ם?**

לא ניתן להציג מועמדות לתואר שני ללא מבחן מתא"ם. תנאי זה חל על המגמות הבאות: קלינית, קלינית ילד, שיקומית קלינית. במגמה הארגונית –חברתית – תלמידים מצטיינים (ציון תואר ראשון בפסיכולוגיה 93 ומעלה) יוכלו להגיש מועמדות ללא מבחן מתא"ם. למגמה פסיכולוגיה קוגניציה רגש ומוח אין צורך במבחן מתא"ם.

סטודנטים אשר ניגשו למבחן המתא"ם יותר מפעם אחת, באחריותם להודיע למזכירות המחלקה מהו הציון הרלבנטי להתייחסות. במידה והמועמד לא מודיע, ברירת המחדל היא המתאם האחרון.

**לכמה שנים תקפה בחינת המתא"ם?**

בחינת המתא"ם תקפה ל-3 שנים. לדוגמא: אם נבחנתם באוקטובר 2015 - הבחינה תקפה ל-3 השנים הבאות: תשע"ז, תשע"ח, תשע"ט (2016, 2017, 2018).

\* לשאלות בענייני מתא"ם - המרכז לבחינות והערכה טל: 02-6759555 פקס: 02-6759543. אתר באינטרנט:  [http://www.nite.org.il](http://www.nite.org.il/)

**המלצות**

טופסי המלצה ניתן להוריד מאתר המחלקה. הטופס מובנה ומתאים לכל המחלקות לפסיכולוגיה. יש להמציא למגמות הטיפוליות המלצה אחת אקדמית והמלצה אחת מעבודה בשדה, ואילו למגמה החברתית-ארגונית והמחקרית-ניסויית יש להמציא שתי המלצות אקדמיות, ואין צורך בהמלצה מהשדה. ההמלצות צריכות להגיע לא יאוחר מהמועד שנקבע בלו"ז של אותה שנה.
ההמלצות צריכות להינתן על ידי פסיכולוגים ואנשי מקצוע מהאוניברסיטה או מהשדה המכירים את המועמד והמסוגלים לכתוב חוות דעת אודותיו.
**ההמלצות תישלחנה ישירות על ידי הממליץ לכתובת הבאה:**מזכירות המחלקה לפסיכולוגיה
אוניברסיטת בר-אילן
רמת גן 5290002.
**ניתן לשלוח גם באמצעות המייל:** psychology.ma@biu.ac.il

**כמה זמן ההמלצות תקפות?**

ההמלצות תקפות למשך שלוש שנים.

מועמד שנרשם בשנית והמלצותיו נמצאות בחוג, עליו לוודא שאכן ההמלצות נמצאות בידי המחלקה.
רצוי לפנות לממליץ אשר המועמד משוכנע שיקבל ממנו המלצה טובה ואישית.

על המועמדים המעוניינים בהמלצות לפנות ישירות למרצים המלמדים פרקטיקום, סמינריונים, התנסות בשדה והתנסות במחקר. את הטפסים יש להגיש למרצים במילוי שם הסטודנט ומס. תעודת זהות. אם ברצונכם להעביר את ההמלצות לחוגים בפסיכולוגיה באוניברסיטאות אחרות הנכם מתבקשים לציין זאת בפני המרצה ולידע את המזכירות.

לתשומת הלב, פורמט ההמלצות תואם את דרישות המחלקות לפסיכולוגיה לכן לא כדאי להעבירן לחוגים אחרים מלבד פסיכולוגיה.

**האם ניתן לשלוח המלצה מהחוג השני?**

רצוי שההמלצה תהיה מפסיכולוגיה מאחר ויש לכך יותר משקל. במידה ואין בררה ניתן לצרף המלצה אקדמית מהחוג השני.
במידה ויש לך המלצות משנים קודמות במחלקה, עליך לידע את המזכירות על קיומן ולוודא את צירופן לתיק.

**הנחיות למועמדים שסיימו לימודיהם בחו"ל - GRE**

מועמדים אשר סיימו או עומדים לסיים את לימודיהם במוסד אקדמי בחו"ל, המוכר על ידי המועצה להשכלה גבוהה בארץ, מתבקשים לעמוד בדרישות **בחינת Subject** [GRE](http://www.gre.org/) - [www.gre.org](http://www.gre.org/) כמו כן עליהם להעביר את תעודת ה-ב.א. כולל גיליון ציונים. לצורך קבלה, על ציוני ה- GRE לנוע בטווח של 650-800. על מבחן GRE לכלול בחינה בפסיכולוגיה. הנושאים שהמועמד למד בב.א. בחו"ל צריכים להיות תואמים את דרישות המחלקה. התעודה + גיליון הציונים יועברו לבדיקה לראש המגמה המבוקשת לאישור (יתכן וידרשו סילבוסים של הקורסים שנלמדו).

**חובות קודמים**

קבלה ללימודי תואר שני לא תתאפשר במידה ולמועמד נותרו חובות שמיעה לב.א.

**קורות חיים**

למגמה החברתית-ארגונית יש צורך למלא את טופס קורות-החיים סטנדרטי. בנוסף יש לצרף עמוד אחד בו לתאר את הרקע (האקדמי ו/או המקצועי), תחומי העניין, והכוונות המחקריות ו/או המקצועיות בתחום הפסיכולוגיה החברתית-ארגונית.

שאלון מובנה של קורות חיים יש להעביר ישירות למחלקה לפסיכולוגיה. השאלון המובנה חיוני עבור המגמות הטיפוליות: קלינית, קלינית ילד ושיקומית-קלינית בלבד.
למגמה המחקרית אין שאלון מובנה (קורות חיים). יש צורך למלא טופס תיאור ניסיון.
בערכת ההרשמה המקוונת יש לציין מגמה אחת בלבד. בעדיפות שניה ניתן לרשום את המגמות הבאות בלבד: פסיכולוגיה קוגניציה, רגש ומוח או פסיכולוגיה ארגונית חברתית.

למגמה קלינית ילד ניתן להגיש המלצות מהשדה מאנשי מקצוע ממוסדות חינוכיים.